Magyar Vagon és Gépgyár Horgász Egyesület



**HORGÁSZREND**

Valamennyi, a horgászszervezet által horgászati célra hasznosított halgazdálkodási vízterületre (gyirmóti Holt- Marcal 08-130-1-1 és Abda I. 08-003-1-4, Rába folyó GySEV vasúti hídtól a Petőfi hídig 08-183-1-1)

*Tisztelt Horgásztársak!*

*A Magyar Vagon és Gépgyár Horgász Egyesület helyi horgászrendje az Országos Horgászrendbe ágyazottan az alábbiak szerint kerül szabályozásra. Betartása kötelező érvényű. Kérjük tisztelettel a szabályok betartását, egyúttal kellemes időtöltést kívánva, oda figyelve egymásra és a természet értékeire.*

1. A HORGÁSZAT ÁLTALÁNOS SZABÁLYAI
2. A horgász a horgászat megkezdése előtt köteles megismerni és a horgászat során betartani a halgazdálkodásról és a hal védelméről szóló 2013. évi CII. törvény (Hhvtv.) és a végrehajtására kiadott 133/2013. (XII.29.) VM rendelet (Vhr.) rendelkezéseit, valamint az Országos Horgászrend és a helyi horgászrend szabályait.
3. A horgászat gyakorlásának alapvető feltételei közé tartozik az érvényes horgászokmányok (állami jegy és érvényes területi engedély) megléte és azok a horgászhelyen történő mindenkori biztosítása.
4. A horgászokmányok közül a helyi horgászrend hatálya alá tartozó területi jegy vásárlásával a horgász polgárjogi szerződést is köt a jegy kiadójával, s ennek keretében hozzájárul adatai hatályos jogszabályoknak megfelelő, célhoz kötött kezeléséhez. Valamint tudomásul veszi, hogy a hivatásos halőrök által végrehajtott ellenőrzések során az intézkedés kapcsán róla fénykép és hangfelvétel, valamint mozgókép felvétel készülhet.
5. A horgász a horgászat kezdete előtt köteles a területi jegyen szereplő vízterület, vízterületek aktuális horgászati információinak megismerésére is. (Például telepítés miatt elrendelt tilalom, vagy horgászverseny miatti korlátozás esetén.) Az aktuális információk elérhetők az Egyesület hivatalos honlapján és facebook oldalán.
6. Minden horgász jogosult,- egyben kötelessége is,- a horgászrend megsértőit az elkövetett szabálytalanságra figyelmeztetni, és azt a területei jegyen, vagy a területi jegy mellékletét képező horgászrendi kivonaton megadott telefonszámon haladéktalanul bejelenteni.
7. Halőri telefonszám (szabálytalanságok bejelentésére) 06-30/902-84-32
8. A horgászat kötelező tartozékai: szalagmérce, digitális, vagy legalább 0.5 kg osztású analóg halmérleg, horogszabadító, megfelelő méretű és minőségű merítő háló és pontymatrac.
9. A szabályosan kifogott és így megtartható halak, vízen (ide értve a stéget is), vízparton, horgászhelyen belüli cseréje, átadása és ajándékozása tilos.
	1. Cserén azt kell érteni, amikor a hal a szákba (ragadozó a szájbilincsre) került és azt a horgász a később kifogott halra kívánná átcserélni.
	2. Átadásnak az minősül, ha horgászati jogosultsággal rendelkező személynek adjuk át az általunk kifogott halat.
	3. Ajándékozásnak minősül, ha horgászati jogosultsággal nem rendelkező személynek adjuk át az általunk kifogott halat.
10. A fogási naplóba a kifogott és megtartani kívánt méret és darabszám korlátozással is védett halfajok egyedeit haladéktalanul, a horogtól való megszabadítás után, még a szerelék újradobása előtt be kell írni! A fogási napló vízterület megnevezése és a víztérkódja rovatba a beírásnak a következőképpen, tintával kitörölhetetlen kell történnie:
	1. Holt-Marcal beírás H. Marcal víztérkód:08-130-1-1,
	2. Abda 1 számú kavicsbányató beírás Abda1 víztérkód: 08-003-1-4,
	3. Rába egyesületi kezelésben levő szakasza beírás Rába MVG víztérkód: 08-183-1-1.
11. A dátumot hónap, nap, óra, és perc formátumban, négy számjeggyel, arab számokkal kell megadni. A halfajta rovatba mérlegelést követően 0,5 pontossággal kilogramm mértékegységben a méret és vagy darabkorlátozás alá eső halat egyenként kell beírni. A darabszámkorlátozással nem védett halak összsúlyát a halfajnak megadott kódot tartalmazó rovatba szintén kilogramm mértékegységben a horgászat befejezésekor, a horgászhely elhagyása előtt kell beírni. Ha a horgász a nap folyamán a horgászhelyét elhagyja, és a horgászatot másik helyen, vagy ugyanazon a horgászhelyen, de későbbi időpontban folytatja, a beírást értelemszerűen egy napon többször is meg kell ismételnie. A horgász a megtartani kívánt zsákmányt köteles a horgászat befejezéséig a horgászhelyen tartani!
12. A horgász sötétedés után köteles horgászhelyét folyamatosan, a víz és a vízpart felőli is, (amennyiben szükséges több fényforrás alkalmazásával) jól láthatóan megvilágítani!

II. A TERÜLETHASZNÁLATRA ÉS KÖRNYEZETVÉDELEMRE VONATKOZŐ ÁLTALÁNOS ELŐÍRÁSOK

1. A horgászhelyen, illetve a horgászat során a természet védelmének szabályai értelmében a horgászati tevékenységen túl tilos a helyi élővilág állapotának, minőségének bármilyen megváltoztatása, zavarása, a víz szennyezése és a szemetelés bármilyen változata. A természeti és az épített környezet megóvása, a tisztaság fenntartása a használók kötelessége, kártérítési felelősség vállalása mellett.
2. A horgász halpusztulás, víz- és környezetszennyezés észlelése esetén köteles annak azonnali, a halőr vagy a halgazdálkodási hasznosító felé történő bejelentésére.
3. Mások zavarása, a túlzott zajkeltés minden formája tilos. Nyilvánvaló alkoholos befolyásoltság vagy bódult állapot esetén a hivatásos halőr által a horgászat folytatása megtiltható, a terület azonnali elhagyására való felszólítás mellett.
4. Tüzet gyújtani egyéb engedély hiányában csak az e célra kiépített helyeken lehetséges, ha tűzgyújtási tilalom nem került elrendelésre. Élő, helyszíni faanyag tűzrakásra nem használható. A tűzterekbe szemét nem helyezhető el, ott el sem égethető. Távozáskor biztosítani kell a tűz teljes eloltását.
5. A kiépített partvédő kövezés, védmű nem bontható meg, a kövek ideiglenesen sem hordhatók el.
6. A vízparton, horgászterületen elhelyezett padcsoportok, esőbeállók, stégek és kikötői műtárgyak, egyéb berendezési tárgyak rendeltetésszerű használata, állagmegóvásának elősegítése a mindenkori használók kötelessége.

III. SPECIÁLIS HORGÁSZRENDI ELŐÍRÁSOK

1. A Magyar Vagon és Gépgyár Horgász Egyesület a halgazdálkodásról és a hal védelméről szóló 2013. évi CII. törvény (Hhvtv.) és a végrehajtására kiadott 133/2013. (XII.29.) VM rendelet (Vhr.) az Országos Horgászrend rendelkezésein túlmenően, az alábbi korlátozásokkal és egyedi szabályokkal kiegészített horgászrendet alkalmazza.
2. A gyirmóti Holt- Marcal és Abda I. vízterületeken a méret és darabszám korlátozással védett halfajok megtartható legkisebb méretei a következők: ponty 35 cm, amur 50 cm, csuka 45 cm, süllő 40 cm, harcsa 80 cm.
3. Az általános jogszabályi rendelkezésektől eltérően a compó halfaj kifogása egész évben tilos!
4. A kifogott, 5 kg tömeget meghaladó méretű pontyot, süllőt, csukát valamint a 10kg tömeget meghaladó amurt megtartani tilos, azt a vízbe kíméletesen és haladéktalanul vissza kell helyezni! A kifogott hal tömegének pontos megállapítása a horgász kötelessége.
5. Éves területi engedély birtokában naptári havonta 1db a 10kg-os súlykorlátozást meghaladó amur megtartható!
6. Az általános jogszabályi rendelkezésektől eltérően a méret és darabszám korlátozással védett halfajok egyedeiből a felnőtt horgász naponta fajonként 2 db-ot, összesen 3 db-ot, az ifjúsági horgász fajonként 2 db-ot, összesen 2 db-ot tarthat meg.
7. Ponty halfajból adott naptári héten (hétfő 0 órától vasárnap 24 óráig) legfeljebb 6 db, ifjúsági területi engedéllyel hetente 3 db tartható meg
8. Ragadozóhalakból (csuka, harcsa, süllő, kősüllő, balin) adott naptári héten (hétfő 0 órától vasárnap 24 óráig) legfeljebb 4 db, ifjúsági területi engedéllyel hetente 2 db tartható meg
9. Az esetlegesen megtartani kívánt 2 db süllő kifogása után a továbbiakban célzottan süllőre horgászni tilos!
10. Az általános jogszabályi rendelkezésektől eltérően éves területi engedéllyel a felnőtt horgász 30 db, az ifjúsági horgász 15 db pontyot tarthat meg.
11. Éves területi engedéllyel a felnőtt horgász a méret és darabszám korlátozással védett halfajok egyedeiből (a pontyot is beleértve) összesen 50db-ot, az ifjúsági horgász 25 db-ot tarthat meg.
12. Az engedélyezett darabszám kifogása után új területi engedély nem váltható!
13. Gyermekhorgász éves területi jegy birtokában fajtól függetlenül napi 1 db, heti 2 db, éves viszonylatban összesen 5 db nemes halat tarthat meg.
14. A méret és darabszám korlátozással védett halfajok egyedeiből éves területi engedéllyel legfeljebb 100 kg, féléves és ifjúsági területi engedéllyel 50 kg hal tartható meg.
15. A szabályosan kifogott és megtartani kívánt 25 kg feletti harcsa a vonatkozó méret és darabszámkorlátozások megtartása mellett) a 100 kg-os korlátozásba nem számít bele.
16. Az őshonos és idegenhonos darabszám korlátozással nem védett „egyéb” halfajok egyedeiből a felnőtt, ifjúsági, és gyermekhorgász egyaránt naponta összesen 5 kg-ot tarthat meg, amelyből legfeljebb 3 kg lehet a darabszám korlátozással nem védett őshonos „egyéb” hal.
17. A darabszám korlátozással nem védett őshonos halfajok egyedeiből naptári hetenként maximum 10 kilogramm, éves szinten 50 kilogramm tartható meg.
18. Kivételt képez a törpeharcsák és busák összes faja, ezen fajok szabályosan kifogott egyedeit mennyiségi és méret-korláttól függetlenül meg kell tartani, még olyan területi jeggyel  is, amely egyébként hal elvitelére nem jogosít

IV. A GYIRMÓTI HOLT-MARCAL HORGÁSZRENDJE

1. A vízterület határai: a Holt-Marcalnak a Marcal folyó töltésébe épített betápláló műtárgytól a gyirmóti kereszttöltésig terjedő szakasza, beleértve a Patkó-holtágat is.
2. A vízterület kiemelt természetvédelmi jelentőségű terület része. A horgász kötelessége a vonatkozó természetvédelmi előírások, korlátozások megismerése és betartása! A terület csak az illetékes Hatóság által kiállított engedély birtokában látogatható! A területi jegyet váltó horgász a jegy váltásával a természetvédelmi engedélyt automatikusan megszerzi. ugyanakkor a tárgyévre vonatkozó természetvédelmi engedélyt köteles az Egyesület honlapjáról letölteni, és azt kinyomtatva magánál tartani!
3. Kijelölt kíméleti terület az ívató ág végén a táblával megjelölt terület a jobb és bal parton egyaránt. A kijelölt területen bármely halfogási tevékenység egész évben tilos!
4. A „Bujkáló” nevű vízrészen a folyásirány szerinti bal parton a 330-as és 306-os tanya között, a folyásirány szerinti jobb parton a 135-ös számú tanya és a 306-os tanyával szembeni villanyoszlop által határolt területen a pergetéses horgászmódszer alkalmazása november 1. és február 28.-a között tilos!
5. A vízterületen, az egyes haltelepítések után a telepítést követően teljes horgásztilalom van a telepítést követő szombatig, amiről a vezetőség a tagságot az Egyesület internetes honlapján, valamint facebook oldalán értesíti.
6. A vízterületen előre meghirdetett horgászverseny napján 0.00 órától 18:00 óráig /vagy előre meghatározott időtartamig kizárólag a kijelölt verseny szakaszán, általános és teljes horgásztilalom van érvényben.
7. A tanyaház bekerített területén az egyesület tagjainak horgászni csak az Elnökség írásos hozzájárulásával szabad.
8. A horgászhelyek megközelítése gépjárművekkel csak a kijelölt útvonalakon, legfeljebb 20 km/h sebességgel szabad.
9. A fokozottan védett területeken a kiépített utakon kívül gépjárművel közlekedni, csak közvetlenül a parti sávban, a meglévő, a parthoz legközelebb eső nyomvonalakon lehetséges! A rétek növényzetében okozott bármilyen szándékos, vagy gondatlan kártétel, környezetkárosításnak minősül!
10. A vízterületen a csónakot használni kizárólag etetésre, nagyméretű hal kíméletes fárasztása érdekében, harcsázó szereléknek az elhelyezése (behúzása) valamint elakadt szerelék kiszabadítása céljából lehet. A csónakkal rendelkező horgász köteles a csónakban látható helyen névtáblát elhelyezni, amelynek tartalmaznia kell a tulajdonos nevét és lakcímét!
11. Tilos az etetés megjelölésére karót használni!
12. A gyirmóti Holt-Marcal vízterületen nyilvántartott horgászhelyek és tanyavédettséget élvező horgászstégek vannak.
13. A horgászstég magántulajdon, azon kizárólag a tulajdonos és vele együtt a vendégei tartózkodhatnak és horgászhatnak, távollétében a stégtulajdonos által engedélyezett és megjelölt, az egyesület által kiadott és ellenjegyzett stéghasználati engedéllyel rendelkező horgász tartózkodhat és horgászhat.
14. A horgászstégen a tulajdonos engedélye nélkül október 1. és december 31. között a pergető horgászat engedélyezett.
15. A horgászstégre a tulajdonos kötelessége a partról jól látható helyre, megfelelő méretben és minőségben, rögzítve elhelyezni névtábláját: névvel, elérhetőséggel vagy horgászkártya regisztrációs számmal.
16. A zárt sorokban lévő horgászstégek között a partról horgászni tilos!
17. A horgászstég létesítése és építése a Vezetőséghez benyújtott írásos kérelem alapján, méreteket és a felhasznált anyagfajtát tartalmazó vázlatrajz alapján az ÉDUVIZIG engedélyével a horgászat zavarása nélkül lehetséges.
18. A horgászállás létesítése a Vezetőséghez benyújtott írásos kérelem és engedély alapján, a kijelölt vízparti szakaszon lehetséges. A kijelölt horgászhely jogosultja köteles a kijelölt horgászhelyen jól látható helyre, megfelelő méretben és minőségben, rögzítve elhelyezni névtábláját és a horgász engedély számát.
19. A kijelölt horgászhelyen a horgászat a jogosult távollétében érkezési sorrendben más horgásznak is engedélyezett, de a jogosult megérkezésével a horgász helyet a jogosultnak kell átadni.
20. A jelöletlen szabad vízparti szakaszokon érkezési sorrendben minden horgász horgászhat.
21. Etetésre alkalmanként, személyenként és botonként 1 kg etetőanyag használható fel. Etetésre kizárólag gabonafélék magvai, valamint, állategészségügyi szempontból ellenőrzött bolti etetőanyag használható fel. Tilos erjedő, penészes etetőanyag vagy magvak vízbe juttatása. Egyéb állateledellel, konyhai hulladékkal és melléktermékekkel etetni tilos!”

V. AZ ABDAI I. KAVICSBÁNYATÓ HORGÁSZRENDJE

1. A terület magántulajdon! A horgászat nem zavarhatja és akadályozhatja a tulajdonosi jogokat és érdekeket! A horgászok kötelesek a tulajdonosnak a terület megközelítésére, használatára vonatkozó előírásait, feltételeit maradéktalanul betartani!
2. Az Abdai I. tavon a bányaművelés alatt álló, táblákkal megjelölt területen tilos a horgászat!
3. A vízterületen, az egyes haltelepítések után a telepítést követően teljes horgásztilalom van a telepítést követő szombatig, amiről a vezetőség a tagságot az Egyesület internetes honlapján, valamint facebook oldalán e-mail cím megadása esetén elektronikus levélben is értesíti.
4. Az Abda I. tó vízterületén fürödni, csónakázni, és emberi mozgatásra alkalmas vízi járművet használni tilos!
5. A lékhorgászat tilos!

VI. AZ EGYESÜLET KEZELÉSÉBE TARTOZÓ RÁBA-SZAKASZ HORGÁSZRENDJE

1. A vízterület határai: A Rába folyónak a GYESEV (Győr-Hegyeshalom vasútvonal) vasúti hídjától a Győr Petőfi hídig terjedő szakasza
2. A kifogható halmennyiség vonatkozásában vízterületen a GYMSMESZ összevont folyóvízi területi jegyének méret és darabszám korlátozásai érvényesek.
3. A horgászat rendjét a halgazdálkodásról és a hal védelméről szóló 2013. évi CII. törvény (Hhvtv.) és a végrehajtására kiadott 133/2013. (XII.29.) VM rendelet (Vhr.) az Országos Horgászrend rendelkezései szabályozzák
4. Időszakos kijelölt kíméleti terület: a Rába GYESEV vasúti híd valamint a Rába Győr-Hegyeshalom 1számú út közúti hidja között elterülő terület a jobb és a bal partra egyaránt vonatkozóan. A Megjelölt területen november 15.-és február 28.-a között mindennemű halfogási tevékenység tilos!

VII. HALVÉDELMI ÉS HORGÁSZETIKAI ELŐÍRÁSOK

1. A drótszák valamint épített fém haltároló (ketrec) használata hal tartására tilos!
2. A gyári műcsalik rögzítési pontok szerinti horogszámának növelése, a külső akadás elősegítése céljából történő átalakítása tilos!
3. Ragadozóhal-horgászatnál az indokolatlan nyeletés tilos!
4. Vágóhorog használata tilos!
5. A kifogott hallal való kulturált bánásmód alapkövetelmény! A kifogott hal horogszabadítását haladéktalanul és körültekintően kell elvégezni! Horogszabadító használata kötelező! Ha méreten aluli ragadozóhal a horgot elnyeli, annak kiszabadítását nem szabad megkísérelni: a zsinórt elvágva a halat az elnyelt horoggal együtt haladéktalanul vissza kell engedni. Ha a kifogott halat meg kívánjuk tartani, azt a horgászat végéig fajtól függetlenül, a hal mozgását nem akadályozó, oxigénellátását biztosító tartószákban kell tárolni, vagy ki kell pányvázni. Vödörben a csalihalat kivéve kifogott hal nem tárolható.
6. A horgászat során a bevetett horgászkészségeket őrizetlenül hagyni, vagy azok felügyeletét másra bízni tilos. Őrzöttnek, illetve felügyeltnek minősül a horgászkészség, ha a horgász vizuális kapásjelző esetén haladéktalanul, hangjelzéses kapásjelző esetében az észleléstől számított legrövidebb időn belül bevághat, illetve megkezdheti a hal fárasztását.
7. A kifogott hal tetszőleges megjelölése, csonkítása tilos.
8. A horgász egyéni felelőssége a választott célhalaknak megfelelő, halkíméletet is biztosító horgászeszközök és horgászfelszerelések alkalmazása, a horgászat teljes időtartama során a horgászatra alkalmas fizikai állapot fenntartása.

VII. ZÁRÓ RENDELKEZÉSEK

A területi jegy kiadója, illetve a halgazdálkodási hasznosító horgászszervezet, mint jogi személy az általa kezelt területeken bekövetkezett balesetekért és károkért felelősséget nem vállal, egyben kártérítési kötelezettségét kizárja.

Az érvényes Magyar Horgászkártyához kapcsolódó horgász balesetbiztosítás feltételeiről a MOHOSZ ad tájékoztatást.

A horgászok a vízparton, horgászterületeken elhelyezett berendezési tárgyakat, horgászati- és vízilétesítményeket kizárólag a saját felelősségükre használhatják.

Az itt nem szabályozott egyéb kérdésekben a Polgári Törvénykönyv, a horgászatra, a halgazdálkodásra, a hal védelmére, a környezet- és természetvédelemre, valamint a rendészeti tevékenységre vonatkozó jogszabályok és MOHOSZ szabályozások, továbbá az egyesületi fegyelmi szabályzatok előírásai és rendelkezései az irányadók.

Jelen Horgászrend hatályba lépése 2023.január 01.

1. számú melléklet

Napijeggyel elvihető halmennyiségek

Az egyesület vízterületein a méret és darabszám korlátozással védett halfajokból felnőtt horgász által megtartható halmennyiség

24 órás területi jeggyel fajonként 2db összesen 2 db

48 órás területi jeggyel fajonként a területi jegy váltásától számított megkezdett 24 óránként 2db, összesen 4 db

72 órás területi jeggyel fajonként a területi jegy váltásától számított megkezdett 24 óránként,2db összesen 6 db

Napijeggyel az őshonos és idegenhonos darabszámkorlátozással nem védett halfajok egyedeiből naponta összesen 5 kg tartható meg, amelyből legfeljebb 3 kg lehet a darabszámkorlátozással nem védett őshonos „egyéb” hal.

Az egyesület vízterületein a méret és darabszám korlátozással védett halfajokból ifjúsági horgász által megtartható halmennyiség 24 órás területi jeggyel fajonként 2db összesen 2 db

Az őshonos és idegenhonos darabszámkorlátozással nem védett halfajok egyedeiből ifjúsági horgász 24 órás napijeggyel összesen 5 kilogrammot tarthat meg, amelyből legfeljebb 3 kg lehet a darabszámkorlátozással nem védett őshonos „egyéb” hal.

Gyermek horgász 24 órás területi jegy birtokában összesen 3 kg darabszámkorlátozással nem védett őshonos és idegenhonos halat tarthat meg

Éves általános emelt áras területi jegy birtokában a méret és darabszám korlátozással védett halfajokból megtartható halmennyiség naponta fajonként 2 db összesen 3 db. a területi jeggyel éves viszonylatban 20 db ponty tartható meg. A méret és darabszám korlátozással védett halfajok egyedeiből (a pontyot is beleértve) összesen 35 db tartható meg. Az őshonos és idegenhonos darabszámkorlátozással nem védett halfajok egyedeiből naponta összesen 5 kg tartható meg, amelyből legfeljebb 3 kg lehet a darabszámkorlátozással nem védett őshonos „egyéb” hal. A darabszám korlátozással nem védett őshonos halfajok egyedeiből naptári hetenként maximum 10 kilogramm, éves szinten 50 kilogramm tartható meg.

Sportcélú területi jeggyel a kifogott halat tilos megtartani, kivételt képeznek a jogszabályban invazívnak minősített halfajok egyedei. Sportcélú területi jeggyel célzottan ragadozó halakra horgászni csak pergető és legyező módszerrel lehet.

2. számú melléklet

A természetvédelmi szempontból fokozattan védettnek minősülő területek elhelyezkedése



3. számú melléklet

A kiemelt szabályszegési cselekmények és irányadó szankcióik

A horgász a területi jegy jogosultjaként a horgászat megkezdésével elismeri a horgászatra vonatkozó országos és helyi szabályok ismeretét és vállalja azok maradéktalan betartását. Tudomásul veszi, hogy

a) köteles a halőri intézkedések betartására, az ellenőrzés során az együttműködésre,

b) róla – külön jogszabályi előírások figyelembevételével – a hivatásos halőr kép-, video-, hangfelvételt készíthet,

c) jogosulatlan horgászattal, halászattal kapcsolatos bűncselekmény, a területi jegy hatálya alá tartozó vízterületeken elkövetett szabálysértés kapcsán kiszabott, véglegessé vált (jogerős) halgazdálkodási hatósági bírság, vagy eltiltás esetén, illetve a helyi horgászrendben meghatározott, bizonyított szabályszegési esetekben a területi jegye visszavonásra kerülhet, illetve a területi jegy váltásától a maximum 5 évre eltiltható.

Kirívó vagy ismétlődő szabályszegés esetén a szabályszegő horgász az egyesület vízterületeire érvényes területi jegy váltásától hosszabb időtartamra eltiltható. Az eltiltás mértékének megállapításáról a halgazdálkodási jog gyakorlója dönt, az alább megfogalmazott ajánlások figyelembevételével. Az eltiltás azzal a szabályszegő személlyel szemben érvényesíthető, akivel szemben a Halgazdálkodási, vagy más illetékes Hatóság elmarasztaló határozatot hozott, vagy bűncselekmény esetén jogerős elmarasztaló bírósági ítélet született. Szabályszegő egyesületi taggal szemben a fegyelmi eljárást le kell folytatni oly módon, hogy az itt megfogalmazott ajánlásokat, valamint a hatályos Fegyelmi Szabályzat által megfogalmazott szankciókat vele szemben egyaránt érvényesítsék.

|  |  |
| --- | --- |
| Eltiltás alapjául szolgáló cselekmény | Eltiltás mértéke |
| Az ellenőrzésre jogosult, vagy bármilyen más feladat elvégzésére megbízott személy (pl.: halászati őr, társadalmi halőr, szektorfelelős, egyesület választott tisztségviselője stb.), esetleg a szabálysértő magatartásra figyelmeztető másik horgásztárs tettleges bántalmazása, vagy velük szembeni kirívóan durva fellépés esetén. | 10 év |
| Bármely horgásztárssal szemben a tettleges bántalmazás esete, a körülményektől függetlenül, kivéve a jogos védelemnek a törvény által meghatározott eseteit. | 10 év |
| Az ellenőrzésre jogosult, vagy bármilyen más halgazdálkodással összefüggő feladat elvégzésére megbízott személy  munkájának akadályozása, ill. intézkedésének megnehezítése, meghiúsítása, személyének sértegetése, szidalmazása esetén | 5 év |
| A vízterületen tanúsított helytelen, ill. meg nem engedett viselkedés, más horgászok indokolatlan zavarása, hangoskodás, valamint randalírozás és közbotrányokozás esetén | 3 év |
| Szemetelés, szemetes helyen történő horgászat, a meglévő növényzet kiirtása, megcsonkítása, a vízparti környezet megváltoztatása | 6 hónap-3 év |

|  |  |
| --- | --- |
| Eltiltás alapjául szolgáló cselekmény | Eltiltás mértéke |
| Az egyesület vízterületein érvényes állami jegy és területi engedély nélküli horgászat esetén | 3 év |
| Az egyesület vízterületein érvényes területi engedély nélküli horgászat esetén | 2 év |
| Kijelölt kíméleti területen történő horgászat esetén | 2 év |
| A fogási naplónak nem az előírások szerinti vezetése, a fogási napló vezetésének elmulasztása, a fogási naplóba bejegyzet adatok módosítása, megváltoztatása.  | 3 hónap-3 év |

|  |  |
| --- | --- |
| Eltiltás alapjául szolgáló cselekmény | Eltiltás mértéke |
| Tiltott eszközökkel folytatott jogtalan halfogási tevékenység, az esetleges zsákmány mennyiségére való tekintet nélkül (pl. varsák-, fenékzsinórok kihelyezése, dobó, húzó, kerítő-, vagy 1 m2-nél nagyobb felületű emelőháló használata, gereblyéző-, vagy elektromos felszerelés, robbanó-, vagy mérgező anyagok alkalmazása stb.) esetén | 10 év |
| Fajlagos, vagy esetenként elrendelt általános tilalmi időszakban (pl. telepítés utáni tilalom, tilalmi időben ragadozóra történő horgászat, tilalom alatt levő halfajra történő célzott horgászat- amennyiben az egyértelműen megállapítható) folytatott horgászat esetén: zsákmány nélkül | 1-2 év |
| Fajlagos, vagy esetenként elrendelt általános tilalmi időszakban (pl. telepítés után) folytatott horgászat esetén – a tilalommal védett halfajból való zsákmány megtartása | 2 év |
| A hatályos halászati törvényben és az egyesületi horgászrendben meghatározott fajlagos méretkorlátozás megsértése, azaz méreten aluli hal megtartása esetén. (1cm-t meghaladó eltérés esetén)Egy darab méreten aluli hal megtartása esetén | 1 év |
| Minden további megtartott méreten aluli hal esetén darabonként | +1 év |
| Felső méretkorlátozás megsértése, valamint felső méretkorlátozást meghaladó hal élve szállítása | 3 év |
| Az egyesület horgászrendjében meghatározott mennyiségi korlátozás (darabszám korlátozás) megsértése esetén | 1 év |
| Minden további a darabszámkorlátozást meghaladó megtartott hal esetén darabonként | +1 év |
| Az egyébként szabályos körülmények között fogott és megtartott halnak a fogási eredménynaplóba való bejegyzésének elmulasztása esetén | 1 év |
| Minden további bejegyzés elmulasztása esetén darabonként | + 1 év |
| Amennyiben a horgász az egyébként szabályos körülmények között fogott és megtartott halat a fogási eredménynaplóba nem jegyezte be, és a zsákmányt a halőrzésre jogosult személyek elől igyekezett elrejteni (pl gépkocsi csomagtartójába) | 2 év |
| A fenti pontok bármelyikének ismétlődő megléte esetén (pl tilalmi időben méreten aluli hal megtartása, esetén | 2-5 év |